**NAVODILO ZA DELO**

**Sreda, 6. 5. 2020**

**SLJ:** Anže, natančno preberi spodnjo NOVICO – enkrat, dvakrat, po potrebi. Po branju odgovori na vprašanja **pri 5. nalogi v DZ na strani 93 in 94. Pri 6. nalogi lahko obiščeš spletno stran drugih dnevnih časopisov in poiščeš kakšno zanimivo novico** (Delo, Dnevnik, Primorske novice, Žurnal, …). Nato odgovori na vprašanja pri nalogi.

V rešitve pri 5. nalogi poglej šele, ko sam odgovoriš na zastavljena vprašanja. So na koncu navodil.

**NOVICA**

Spoštovane poslušalke, cenjeni poslušalci, ura je 7.00.

Na sporedu so Jutranje novice.

Nezaupnica kulturnemu ministru

Težave v gospodarstvu pretresajo tudi vlado

Meja na Muri končno določena

Nemški zunanji minister obiskal Ljubljano

Gorenja Dobrava dobila novo križišče

Sončno bo, popoldne so možne plohe in nevihte

Oddajo vodi: Zala Novak

Preselimo se še na Gorenjsko. Občina Gorenja Dobrava, ki je v zadnjem letu prenovila več cest z nadvozi, ima od včeraj pri tovarni Podgorje še novo semaforizirano križišče na lokalni cesti med Gorenjo in Dolenjo Dobravo. Zanj so zbrali denar tudi iz evropskih sredstev. Gre za pomembno pridobitev, s katero se bo občutno izboljšala prometna varnost v tej največji občini južnega dela Gorenjske. Staro križišče med Triglavsko cesti in Gregorčičevo ulico pri tovarni Podgorje je bilo ozko grlo in prizorišče številnih prometnih nesreč, ki so se večkrat končale s poškodbami udeležencev in ne le zvito pločevino. Prve ideje za obnovo in razširitev križišča so se pojavile že pred desetletjem. Žal se je kot vedno zataknilo pri denarju. Župan Tine Prijatelj pa poudarja, da se je v lanskem letu pojavila priložnost za sodelovanje na razpisu za dodelitev evropskih sredstev. Od skupne naložbe v višini 1 600 000 evrov so iz evropskega sklada za razvoj podeželja dobili polovico, torej 800 000 evrov, slabo polovico so zbrali iz državnih in občinskih sredstev, 100 000 evrov pa je prispevala tudi tovarna Podgorje. Križišče je gradilo ljubljansko podjetje Gradbenik. Direktor Stane Poljanec je na odprtju poudaril, da brez dobrega sodelovanja z občino in direkcijo za ceste ne bi zgradili križišča v tako kratkem času. Sama gradnja je bila namreč zahtevna in precej moteča za občane, ki so morali dva meseca uporabljati obvozne ceste, zato so nove pridobitve vsi toliko bolj veseli. S spodnje Gorenjske Miran Grčar.

Jutranje novice so končane. Pripravila in vodila sem jih Zala Novak, brala sva Jakob Hvala in Zala Novak, tehnična izvedba Tomaž Štupar.

**MAT:** Pri MAT boš nadaljeval z **neenačbami in matematičnimi problemi.**

Včeraj si se preko Teamsov podrobno seznanil z neenačbami. V šolski zvezek nadaljuješ z reševanjem 1**. naloge v SDZ na strani 49.** Preizkusov ne pišeš.

Reši še naloge v **SDZ na strani 50 in 51 – 4. nalogo prepiši in reši v šolski zvezek**.

Svoje rezultate preveri z rešitvami.

**NIT:** V ponedeljek si si ogledal PPT predstavitev SRCA, KRVI IN KRVNEGA OBTOKA ter rešil nekaj nalog. Danes nadaljuješ z delom. Še enkrat si oglej predstavitev. Zraven imaš priložen učni list. Učni list natisni, prilepi ter dopolni spodnjo razpredelnico.

**ŠPO:** Šport bo danes lahko potekal v tvoji sobi, na hodniku, v dnevni sobi. Sam izberi primeren prostor. Sledi navodilom na posnetku. Glasba ti bo popestrila športno dogajanje.

Povezava - <https://www.youtube.com/watch?v=tOwjMuJLvts>

REŠITVE: Kjer je napisano ALI, zapišeš samo en odgovor – tisti, ki ti je bližji.

5.

a) Ob 7.00.

b) Oddaja se imenuje Jutranje novice. ALI Jutranje novice.

c) D

č) Č

d) Oddajo vodi Zala Novak. ALI Zala Novak.

e) Novica govori o občini Gorenja Dobrava. ALI O občini Gorenja Dobrava.

f) Novico je pripravil Miran Grčar. ALI Lokalni dopisnik Miran Grčar.

g) Zgradili so semaforizirano križišče. ALI Semaforizirano križišče.

h) Lokalna cesta povezuje Gorenjo in Dolenjo Dobravo. ALI Gorenjo in Dolenjo Dobravo.

i) Večjo varnost in boljšo pretočnost prometa.

j) Tine Prijatelj ALI Župan občine je Tine Prijatelj.

k) Č